b'\n_START_ARTICLE_\n\xc5\xbdelezni\xc5\xa1ka proga Savski Marof\xe2\x80\x93Kumrovec\n_START_PARAGRAPH_\n\xc5\xbdelezni\xc5\xa1ka proga Savski Marof\xe2\x80\x93Kumrovec je regionalna \xc5\xbeelezni\xc5\xa1ka proga na Hrva\xc5\xa1kem. Enotirna \xc5\xbeeleznica je dolga 38 kilometrov. Za\xc4\x8dne se pri postaji Savski Marof, nato te\xc4\x8de ob dr\xc5\xbeavni progi Savski Marof\xe2\x80\x93Zagreb vse do postaje Sutla, kjer se od nje lo\xc4\x8di proti severu._NEWLINE_Proga je bila ves \xc4\x8das speljana vzdol\xc5\xbe reke Sotle, nakar je ta na nekaterih mestih spremenila tok. Hrva\xc5\xa1ko-slovensko mejo, ki tod poteka po Sotli, tako proga nekajkrat seka, natanko 26-krat, kar pomeni, da 13-krat vstopi v slovensko ozemlje. Skupno je pot po njem dolga pribli\xc5\xbeno 6,73 kilometra._NEWLINE_Danes je ve\xc4\x8dina proge v slabem stanju. Nekatere nekdanje postaje (na primer Kraj Donji, Zelenjak) danes slu\xc5\xbeijo za bivali\xc5\xa1\xc4\x8de.\n_START_SECTION_\nGradnja in ukinitev\n_START_PARAGRAPH_\nProgo (vse do Stranja) je gradila in\xc5\xbeenirska enota jugoslovanske vojske v sklopu rednih voja\xc5\xa1kih vaj. Do Kumrovca je bila zgrajena leta 1956, do Stranja pa 1957. Osni pritisk je bil 16 ton. V osemdesetih letih so od Vukovega Sela do Kumrovca postavili betonske pragove, podlaga pa je bila iz sekanca. S tem je bil pove\xc4\x8dan osni pritisk. V prvi polovici 90. let je potekala obnova od Kumrovca do Vukovega Sela v dol\xc5\xbeini 23 kilometrov. Vojna na Hrva\xc5\xa1kem je dela prekinila, tako da je ostalo neobnovljenih slabih 8 kilometrov proge. Zaradi dotrajanosti je bila 14. novembra 2000 proga zaprta. Od takrat se prevoz potnikov vr\xc5\xa1i z avtobusi v organizaciji Hrva\xc5\xa1kih \xc5\xbeeleznic.\n_START_SECTION_\nObnova\n_START_PARAGRAPH_\nPobude za obnovo so se pojavile konec leta 2004. V prvi polovici naslednjega leta so sledili sestanki med predstavniki Hrva\xc5\xa1kih \xc5\xbeeleznic ter lokalne samouprave, na katerih so dosegli dogovor o financiranju. Slednji ni bil izveden do konca, saj je denar po\xc5\xa1el, tako da so se dela, ki so se pri\xc4\x8dela maja 2005 (takrat je bil odstranjen stari tir od Savskega Marofa do Sutle) morala zaklju\xc4\x8diti. Hrva\xc5\xa1ke \xc5\xbeeleznice so \xc5\xa1e naprej urejale projektno dokumentacijo. _NEWLINE_Obnova se ponovno za\xc4\x8dela s slovesno otvoritvijo del 5. junija 2006. A tudi tokrat so dela 15. septembra prekinili. Na opozorilo bre\xc5\xbei\xc5\xa1ke policije so delavci ustavili dela na relaciji Harmica\xe2\x80\x93Vukovo Selo, kjer proga nekajkrat seka dr\xc5\xbeavno mejo. Obnova je zajemala zamenjavo pragov in tra\xc4\x8dnic iz Li\xc5\xa1ke proge. 13. junija 2008 je bil odprt na novo elektrificiran del Harmica\xe2\x80\x93Sutla. Za nadaljevanje obnove proge do Kumrovca mora hrva\xc5\xa1ka vlada s slovensko re\xc5\xa1iti 540 metrov meje na slovenski strani reke v dol\xc5\xbeini treh kilometrov od Harmice do Vukovega Sela._NEWLINE_Leta 2018 so se znova za\xc4\x8deli pogovori o obnovi in ponovni vzpostavitvi proge.\n_START_SECTION_\nPostaje\n_START_PARAGRAPH_\nproga Savski Marof\xe2\x80\x93Zagreb_NEWLINE_ Savski Marof_NEWLINE_ Ladu\xc4\x8d_NEWLINE_ Sutla_NEWLINE_ Harmica_NEWLINE_ hrva\xc5\xa1ko-slovenska meja (228 metrov, Rigonce) _NEWLINE_ slovensko-hrva\xc5\xa1ka meja_NEWLINE_ hrva\xc5\xa1ko-slovenska meja (284 metrov, Veliki Obre\xc5\xbe)_NEWLINE_ slovensko-hrva\xc5\xa1ka meja_NEWLINE_ hrva\xc5\xa1ko-slovenska meja (193 metrov, Veliki Obre\xc5\xbe)_NEWLINE_ slovensko-hrva\xc5\xa1ka meja_NEWLINE_ hrva\xc5\xa1ko-slovenska meja (616 metrov, Veliki Obre\xc5\xbe, Rakovec)_NEWLINE_ Vukovo Selo (stoji v Rakovcu, Slovenija)_NEWLINE_ slovensko-hrva\xc5\xa1ka meja_NEWLINE_ hrva\xc5\xa1ko-slovenska meja (59 metrov, Rakovec)_NEWLINE_ slovensko-hrva\xc5\xa1ka meja_NEWLINE_ hrva\xc5\xa1ko-slovenska meja (489 metrov, Rakovec)_NEWLINE_ slovensko-hrva\xc5\xa1ka meja_NEWLINE_ Kraj Donji_NEWLINE_ hrva\xc5\xa1ko-slovenska meja (70 metrov, Jereslavec)_NEWLINE_ slovensko-hrva\xc5\xa1ka meja_NEWLINE_ hrva\xc5\xa1ko-slovenska meja (323 metrov, Jereslavec, Slogonsko)_NEWLINE_ slovensko-hrva\xc5\xa1ka meja_NEWLINE_ Rozga_NEWLINE_ Prosinec_NEWLINE_ Dra\xc5\xa1e_NEWLINE_ hrva\xc5\xa1ko-slovenska meja (149 metrov, Bra\xc4\x8dna vas)_NEWLINE_ slovensko-hrva\xc5\xa1ka meja_NEWLINE_ Gredice_NEWLINE_ Klanjec_NEWLINE_ Sotla_NEWLINE_ hrva\xc5\xa1ko-slovenska meja (245 metrov, Kun\xc5\xa1perk)_NEWLINE_ predor Zelenjak_NEWLINE_ Sotla_NEWLINE_ slovensko-hrva\xc5\xa1ka meja_NEWLINE_ Zelenjak_NEWLINE_ Sotla_NEWLINE_ hrva\xc5\xa1ko-slovenska meja (3,71 kilometra, Kun\xc5\xa1perk, Polje pri Bistrici)_NEWLINE_ slovensko-hrva\xc5\xa1ka meja_NEWLINE_ Sotla_NEWLINE_ Kumrovec_NEWLINE_ hrva\xc5\xa1ko-slovenska meja (206 metrov, Ples)_NEWLINE_ slovensko-hrva\xc5\xa1ka meja_NEWLINE_ hrva\xc5\xa1ko-slovenska meja (155 metrov, Sedlarjevo)_NEWLINE_ slovensko-hrva\xc5\xa1ka meja_NEWLINE_ Zagorska Sela_NEWLINE_ Sotla_NEWLINE_ hrva\xc5\xa1ko-slovenska meja_NEWLINE_ Imeno (Mejni prehod Imeno)_NEWLINE_ proga Stranje\xe2\x80\x93Imeno'